ད༎ ཨོཾཧཱུྃཧྲཱིཿནི་གནས་འབྱུང་
འཇུག༑ བྷགཝཱན་ནི་ཉི་ཁྲི་དང༌༎ ཆིག་སྟོང་ྃབཅོམ་པས་བཅོམ་ལྡན་འདས༎ སྲོག་རྩོལ་ཡན་
ལག་ཡིན་པར་འདོད༎ ཛྙཱནམཱུརྟི་བསམ་གཏན་ཏེ༎ རྗེས་ལ་ཝཱགཱིཤྭར་ན༎ མཧཱཝཱཙ་འབྱུང་བ་འོ༎
སརྦདྷརྨགགན༎ ཏིང་ངེ་འཛིན་གྱི་ཡན་ལག་གོ། ཨམལསུཔརིཤུདྡྷ༎ ཞེས་པ་འཛིན་པའི་ཡན་
ལག་གོ། དྷརྨདྷཱཏུཛྙཱནགརྦྷཨཿ༎ ཞེས་པས་རྗེས་སུ་དྲན་པ་འོ༎”’ཞེས་གསུངས་སོ༎ དེ་ལྟར་ན་
སྔགས་ཀྱི་ལེའུ་འདི་ལ་ཁམས་གསུམ་པོ་རྣམ་པར་དག་པ་མཚོན་བྱེད་དུ་ཤློཀ་གསུམ་ཡིན་
ཏེ༑ དེ་ཉིད་ལས། “སྔགས་ལ་ཤློཀ་གསུམ་གྱིས།། ཁམས་གསུམ་པོ་ནི་དག་པ་འོ༎” ཞེས་
གསུངས་སོ༎ མཚན་ཡང་དག་པར་བརྗོད་པའི་རྒྱ་ཆེར་བཤད་པ་རྡོ་རྗེའི་རྣལ་འབྱོར་གྱི་དེ་
ཁོ་ན་ཉིད་སྣང་བར་བྱེད་པའི་ཉི་མ་ཆེན་པོ་ཞེས་བྱ་བ་ལས་ལེའུ་བཅུ་གཉིས་པའི་རྣམ་པར་
ཨ་ཨཱ་ནི་ བོད་པར། ཤེས་པར། དཔེ་པར། རྒྱ་གར་པར་མ།
བརྟགས་ པེ་པར། སྣར་པར།
༣ ཡོད་པས་ཏེ།། བོད་པར། ཤེས་པར། དཔེ་པར། རྒྱ་གར་པར་མ།
e
བཞི་སྟོང་། པེ་པར། སྣར་པར། སྡེ་པར། ཅོ་པར།
6
གསུམ་པ་ནི་ བོད་པར། ཤེས་པར། དཔེ་པར། རྒྱ་གར་པར་མ།
لد
༥ བསྟན་འགྱུར་དཔེ་བསྡུར་མ། རྒྱུད། ཕ། སློབ་དཔོན་དཔེ་མེད་འཚོ། སྒྲོན་གསལ། ཤོག་གྲངས་ ༣༢༣།༦
བསྟན་འགྱུར་དཔེ་བསྡུར་མ། རྒྱུད། ཕ། སློབ་དཔོན་དཔེ་མེད་འཚོ། སྒྲོན་གསལ། ཤོག་གྲངས་ ༣༢༣།༡༤

རྗེས་སུ་ཡི་རང་བའི་ལེའུ་བཤད་པ།
377
བཤད་པའོ༎ ༎
༈ གསུམ་པ་རྗེས་སུ་ཡི་རང་བའི་ལེའུའི་དོན་ཡང་བརྗོད་པར་བྱ་སྟེ། སྒྲ་ཇི་བཞིན་པའི་
དོན་ནི།
དེ་ལྟར་ཞུས་པའི་དོན་གྱི་རང་བཞིན་རྒྱུད་ཀྱི་སྟོན་པས་རྒྱས་པར་གསུངས་པའི་རྗེས་དེ་
ནས་སྡུད་པ་པོ་དཔལ་ལྡན་རྡོ་རྗེ་འཆང་ཕྱག་ན་རྡོ་རྗེ་སངས་རྒྱས་ཀྱིས་གསུངས་པ་ཐོས་པས་
དགའ་ཞིང་། དོན་ཁོང་དུ་ཆུད་པས་མགུ་ནས་ཐལ་མོ་སྦྱར་ཏེ། མགོན་པོ་བཅོམ་ལྡན་འདས་དེ་
བཞིན་གཤེགས་པ་རྒྱུད་ཀྱི་སྟོན་པ་པོ་ཡང་དག་པར་རྫོགས་པའི་སངས་རྒྱས་ལ་ཕྱག་བཙལ་
ནས༑ ཞུ་བ་པོ་སེམས་ཅན་ཐམས་ཅད་ཀྱི་མགོན་པོ་གསང་བའི་བདག་པོ་ལག་ན་རྡོ་རྗེ་དེ་ནི་
ཁྲོ་བོ་ལ་སོགས་པའི་རྒྱུད་ཉན་པའི་འཁོར་རྣམས་ཀྱི་རྒྱལ་པོ་དེ་ཉིད་ལྷ་ལ་སོགས་པ་སྣ་ཚོགས་
པའི་རྒྱུད་ཉན་པའི་འཁོར་རྣམས་དང་ལྷན་ཅིག་ཏུ་གསང་བསྟོད་ནས་ནི་རྗེས་སུ་ཡི་རང་བ་དང་
ལྡན་པའི་ཚིག་འདི་སྐད་ཅེས་གསོལ་ཏོ༎ མགོན་པོ་ཞེས་རྒྱུད་ཀྱི་སྟོན་པ་པོ་ལ་བོས་ནས་རྒྱུད་
བསྟན་པས་དོན་དུ་གཉེར་བའི་འཁོར་བདག་ཅག་མཆོག་ཏུ་ཡི་རང་ངོ་༎ དེའི་དོན་གྱིས་ལེགས་
སོ་ལེགས་སོ་ལེགས་པར་གསུངས་ཞེས་ལེགས་སོ་དང་པོ་ནི་རྒྱུད་ཉན་པ་པོ་རྣམས་རང་ཉིད་ཀྱི་
དོན་དུ་དང༌། ལེགས་སོ་ཕྱི་མ་ནི་གཞན་སེམས་ཅན་དཔག་ཏུ་མེད་པའི་དོན་དུ་རྒྱུད་འདི་ལེགས་
པར་གསུངས་པ་ལེགས་སོ་ཞེས་པའོ༎ ལེགས་པའི་རྒྱུ་མཚན་ཡང་རྣམ་པར་གྲོལ་བའི་འབྲས་
བུ་སངས་རྒྱས་ཀྱི་གོ་འཕང་འཚལ་བ་སྟེ་དོན་དུ་གཉེར་བ་ཡི་འགྲོ་བ་མགོན་མེད་པ་རྣམས་དང་
རྒྱུད་ཞུ་བ་པོ་བདག་ཅག་རྣམས་ཡང་དག་པར་རྫོགས་པའི་བྱང་ཆུབ་མྱུར་དུ་ཐོབ་པའི་དོན་ཆེན་
མཛད་པའོ༎ དེས་ན་སྒྱུ་འཕྲུལ་དྲ་བའི་ཚུལ་གྱི་ཆོས་ཕུན་སུམ་ཚོགས་པ་འདི་ནི་བླ་ན་མེད་པའི་
བྱང་ཆུབ་ཚེ་གཅིག་ལ་སྟེར་བར་བྱེད་པའི་རྣམ་པར་དག་པའི་ལེགས་པའི་ལམ་བསྟན་པ་ཡིན་
ལ༑ མཆོག་ཏུ་མི་འགྱུར་བའི་བདེ་ཆེན་བརྗོད་བྱའི་གཙོ་བོར་བྱས་པས་ཟབ་ཅིང་རྣལ་འབྱོར་བཞི་
དབང་དང་བཅས་པ་ཚང་བར་བསྟན་པས་ཡངས་ལ། ཐེག་པ་གསུམ་གྱི་ལམ་མཐའ་དག་ཀྱང་
བརྗོད་བྱར་བསྡུས་པའི་ཚུལ་གྱིས་བསྟན་པས་རྒྱ་ཆེ་བ་སྟེ་དོན་ཆེན་པོ་སངས་རྒྱས་ཀྱི་གོ་འཕང་
ཚེ་གཅིག་ལ་སྦྱིན་པའི་སྒོ་ནས་སྐལ་བ་དང་ལྡན་པའི་འགྲོ་བའི་དོན་བྱེད་པ། རྒྱུད་དོན་མ་ལུས་པ་

378
འཕགས་པ་འཇམ་དཔལ་གྱི་མཚན་ཡང་དག་པར་བརྗོད་པའི་རྒྱ་ཆེར་བཤད་པ།
མངོན་དུ་གྱུར་པ་སངས་རྒྱས་རྣམས་ཁོ་ནའི་ཡུལ་དུ་གྱུར་པའི་མཚན་ཡང་དག་པར་བརྗོད་པའི་
རྒྱུད་འདི་ནི་གོང་དུ་བཤད་ཟིན་པའི་ཚུལ་གྱིས་དུས་གསུམ་དུ་བྱུང་བའི་རྫོགས་པའི་སངས་རྒྱས་
ཀུན་གྱིས་སྐལ་བ་དང་ལྡན་པའི་འཁོར་ལ་རྒྱུན་མི་ཆད་པར་བཤད་དོ༎
སྙིང་པོའི་དོན་གྱི་དབང་དུ་བྱས་ན། མགོན་པོ་བཅོམ་ལྡན་འདས་ཤཱཀྱ་ཐུབ་པས་ཁམས་
དམར་པོ་གཙུག་ཏོར་ནས་ནོར་བུའི་བར་དུ་ཐུར་དུ་གཤེགས་ཤིང༌། དཀར་པོ་ནོར་བུའི་རྩེ་ནས་
སྔར་འོངས་པ་དེ་བཞིན་དུ་གཙུག་ཏོར་དུ་གཤེགས་པ་ལ་མི་འགྱུར་བའི་བདེ་བའི་སྐད་ཅིག་མ་
རྣམས་རྫོགས་པ་ལ་སངས་རྒྱས་པ་ན། ཡན་ལག་ལྔས་གཏུགས་པའི་ཕྱག་སྟེ་དུག་ལྔ་སྤངས་ཏེ་
ཡེ་ཤེས་ལྔ་མངོན་དུ་གྱུར་པ་ཡིན་ལ། དེ་ནི་མགོན་པོ་དེ་འཐོབ་བྱེད་ཀྱི་ལམ་གསང་བའི་བདག་
ཅེས་པ་ལམ་དེ་ཉིད་ཀྱི་བསྒྲུབ་གཞི་སྒྲུབ་པ་པོ་རང་ལ་ཡོད་པ་ལ། བླ་མས་ལག་ན་རྡོ་རྗེ་སྟེ་བདེ་
ཆེན་འདྲེན་པའི་མན་ངག་ལག་ཏུ་གཏད་པ་ལས་ཁྲོ་བོའི་སྟེ་བདེ་ཆེན་གྱི་ཡེ་ཤེས་དེས་སྤང་བྱ་
ཉོན་མོངས་པ་བག་ཆགས་དང་བཅས་པ་ལས་རྒྱལ་བར་གྱུར་ཅིང༌། སྣ་ཚོགས་ཏེ་རང་དང་འདྲ་
བའི་རྣལ་འབྱོར་པ་གཞན་ལའང་བསྟན་ལ། གཞན་ཏེ་ཕྱག་རྒྱ་རིགས་བཞི་སོགས་དང་ལྷན་ཅིག་
ཏུ་གསང་བའི་དོན་སྤྱོད་པ་ལ་ཡོན་ཏན་ཀུན་གྱིས་བསྟོད་ནས་བདེ་ཆེན་གྱིས་རབ་ཏུ་དགའ་ཞིང་
མགུ་བའི་ཚིག་འདི་སྐད་ངག་ཏུ་བརྗོད་ཅིང་སྟོན་པར་བྱེད་དོ༎ མགོན་པོ་བདེ་བ་ཆེན་པོའི་ཡེ་
ཤེས་བདག་ཅག་སྒྲུབ་པ་པོས་ཐོབ་པས་ཡི་རང་ཞིང་གསང་སྔགས་ཀྱི་དོན་སྤྱོད་པས་ལེགས་པ་
དང་༑ ཉོན་མོངས་པ་སྤངས་པས་ཀྱང་ལེགས་པ་དང༌། རང་ཉིད་ཇི་ལྟར་སྤྱོད་པ་ལྟར་སྣོད་ལྡན་
གཞན་ལ་སྟོན་པས་ལེགས་པར་གསུངས་པ་ཡིན་ལ། རྣམ་གྲོལ་འབྲས་བུ་ནི་སྐུ་གསུམ་ཚེ་འདི་
ཉིད་ལ་འཚལ་བ་སྟེ་འདོད་པའོ༎ དེ་ཡང་འགྲོ་བ་མགོན་མེད་པ་རྣམས་དང་། བདག་ཅག་སྐལ་
བ་དང་ལྡན་པའི་འཁོར་རྣམས་རྡོ་རྗེ་འཆང་གི་གོ་འཕང་ལ་འགོད་པའི་དོན་ཆེན་པོ་མཛད་པའི་
ཕྱིར་དུ་ཡིན་ལ། དོན་ཆེན་ཇི་ལྟར་མཛད་ན་རྣམ་བཅས་དང་རྣམ་མེད་ཀྱི་སྟོང་པ་ཉིད་དང་ངོ་བོ་
གཅིག་པའི་མི་འགྱུར་བའི་བདེ་བ་ཆེན་པོ་སྒྱུ་འཕྲུལ་དྲ་བའི་ཚུལ་ཏེ་ལམ་ཡིན་ལ། དེ་སྟོན་བྱེད་

རྗེས་སུ་ཡི་རང་བའི་ལེའུ་བཤད་པ།
379
ཀྱི་མཚན་བརྗོད་ཀྱི་གསུང་རབ་འདིས་རྣམ་དག་ལེགས་པའི་ལམ་ཟབ་མོ་ཤེས་རབ་དང་རྒྱ་ཆེ་
བ་ཐབས་དབྱེར་མེད་པའམ། དོན་ཆེན་ཏེ་རྒྱུད་ལྔའི་འགྲོ་བ་ལ་དོན་བགྱིད་པས་ཏེ་རང་རང་གི་
སྐལ་བ་དང་འཚམ་པར་བསྟན་ནས་དོན་བྱེད་པའོ༎ དུས་གསུམ་གྱི་སངས་རྒྱས་ཐམས་ཅད་ཀྱི་
ཐུགས་ཀྱི་སྤྱོད་ཡུལ་མཚན་ཡང་དག་པར་བརྗོད་པ་འདི་ནི་དུས་གསུམ་གྱི་སངས་རྒྱས་ཐམས་
ཅད་ཀྱིས་སྐལ་བ་དང་ལྡན་པའི་གདུལ་བྱ་ལ་རྒྱུན་མི་ཆད་པར་འདོམས་པར་མཛད་པ་ཡིན་ནོ༎
སྨྲས་པ། རྡོ་རྗེ་འཆང་གིས་སྔོན་ཚེ་འཁོར་རྣམས་ལ༎ མཆོག་ཏུ་སྐལ་བཟང་སྦྱིན་པ་ཟབ་
མོའི་ལམ༎ སྲིད་མཐའི་བར་དུ་འགྲོ་བའི་སྙིང་ལ་ནི༎ རྒྱུན་མི་ཆད་དུ་འཇུག་པ་ཁོ་བོས་བྱས།
མཚན་ཡང་དག་པར་བརྗོད་པའི་རྒྱ་ཆེར་བཤད་པ་རྡོ་རྗེའི་རྣལ་འབྱོར་གྱི་དེ་ཁོ་ན་ཉིད་སྣང་བར་
བྱེད་པའི་ཉི་མ་ཆེན་པོ་ཞེས་བྱ་བ་ལས་ལེའུ་བཅུ་གསུམ་པའི་རྣམ་པར་བཤད་པའོ༎ ༎
༈ དེ་ལྟར་ན་མཚན་ཡང་དག་པར་བརྗོད་པའི་རྒྱུད་འདི་ནི་བླ་མེད་ཀྱི་རྒྱུད་ཐམས་ཅད་ཀྱི་
སྙིང་པོ་དང་། དེ་ཡང་དཔལ་དུས་ཀྱི་འཁོར་ལོའི་སེམས་འགྲེལ་སྐོར་གསུམ་དང་ཕྱོགས་མཐུན་
པར་གནས་པ་ལ། གངས་རིའི་ཁྲོད་འདིར་བྱོན་པའི་མཁས་གྲུབ་རྣམས་ཀྱང་ཐུགས་གཙིགས་
ཤིན་ཏུ་ཆེ་ཞིང་། ཕལ་མོ་ཆེ་ཞིག་གིས་ཐུགས་དམ་དུ་མཛད་པ་དང༌། ཐ་ན་ཁྱིམ་པའི་ཚོགས་
ཕྱིན་ཆད་ཀྱང་རྡོ་རྗེའི་ཚིག་ཁ་ཏོན་དུ་བྱེད་པ་དང༌། བློའི་མོས་པ་ཆེ་བ་མང་བར་སྣང་ནའང་།
སྤྱིར་རྡོ་རྗེ་ཚིག་གི་དོན་ཇི་ལྟ་བ་ཤེས་པ་དང༌། ཁྱད་པར་དུས་ཀྱི་འཁོར་ལོ་སེམས་འགྲེལ་སྐོར་
གསུམ་དང་མཐུན་པར་འགྲེལ་ཤེས་པ་ད་ལྟ་མི་སྲིད་པ་ལྟ་བུར་མཐོང་ནས། དྲི་མ་མེད་པའི་
འོད་དང༌། བདུད་རྩི་ཐིགས་པ་རྣམ་པ་གཉིས་ཏེ། འདི་ཉིད་ཀྱི་འགྲེལ་ཆེན་གསུམ་གང་སྐབས་
སུ་བབ་པ་གཞིར་བཞག །དཔལ་དུས་ཀྱི་འཁོར་ལོའི་སེམས་འགྲེལ་སྐོར་གསུམ་ཆ་ལག་དང་
བཅས་པའི་ལེགས་པར་བཤད་པས་རྣམ་པར་བརྒྱན་ཏེ་དཔྱིས་ཕྱིན་པར་བཤད་པ་འདི། སླན་
ཆད་མཚན་ཡང་དག་པར་བརྗོད་པའི་རྡོ་རྗེའི་ཚིག་དོན་རྣམ་པར་དབྱེ་བར་འདོད་པ་དག་ལ་སྔོན་
མེད་པའི་ལམ་གྱི་སྲོལ་ཕྱེ་བ་ཉིད་དུ་སེམས་ལ། རང་བཟོ་དང་བྲལ་ཞིང་ལུང་རིགས་ཀྱིས་གྲུབ་

380
འཕགས་པ་འཇམ་དཔལ་གྱི་མཚན་ཡང་དག་པར་བརྗོད་པའི་རྒྱ་ཆེར་བཤད་པ།
པའི་ཡིད་བརྟན་དུ་རུང་བ་ཤ་སྟག་པར་བཀོད་པར་རློམ་མོད་ཀྱི། དེ་ལྟ་ནའང་མཛངས་ཤིང་མང་
དུ་ཐོས་པ་དང་ལྡན་པ་དག་གིས་ཞིབ་མོའི་བློས་ཕྱོགས་ལྷུང་སྤངས་ཏེ་དཔྱད་པ་ན། ཚད་ལྡན་གྱི་
གསུང་རབ་དང་འགལ་བའམ། རིགས་ལམ་དང་འགལ་བའི་གནོད་པ་གདོན་མི་ཟ་བར་འབབ་
པར་མཐོང་ནས་སྨྲ་བར་རྔོ་ཐོགས་པ་མཆིས་ནའང་བརྗོད་པར་གྱིས་ཤིག་དང་། ཁོ་བོ་དེ་དག་
ལ་སྙིང་ནས་རྗེས་སུ་ཡི་རང་བ་བགྱིའོ༎ དེས་ན་སླན་ཆད་སྐལ་བ་དང་ལྡན་པ་དག་རྣམ་བཤད་
འདི་ཉིད་ལ་བརྟེན་ནས་སྙིང་པོའི་རྒྱུད་འདི་ལ་ཐོས་བསམ་སྒོམ་གསུམ་གྱི་སྒོ་ནས་ཞུགས་ཏེ་དལ་
འབྱོར་གྱི་རྟེན་ལ་སྙིང་པོ་ལེན་པ་དང༌། མཁས་པ་དག་གིས་ཀྱང་རྡོ་རྗེའི་ཚིག་གི་དོན་ལ་ཞིབ་
ཏུ་དཔྱད་དེ་དོན་རྣམ་པར་འགྲེལ་བའི་ཡི་གེ་རིས་སུ་འགོད་པ་དང་། རང་རང་གི་ཐུགས་ཉམས་
སུ་བཞེས་ཤིང་སྐལ་བ་དང་ལྡན་པ་དག་ལ་རྒྱུན་མི་ཆད་པར་འདོམས་པའི་སྒོ་ནས་བསྟན་པའི་
སྙིང་པོ་འདི་ཉིད་དར་ཞིང་རྒྱས་ལ་ཡུན་རིང་དུ་གནས་པའི་ཐབས་ལ་དུས་རྟག་ཏུ་བརྩོན་པ་ལ་
ལྷུར་བླང་བར་བྱའོ༎ འདིར་སྨྲས་པ། བདུད་རྩིའི་ཟེར་གྱིས་རེག་པས་རྣམ་འཕེལ་
གང་བློ་ཕ་མཐའ་བྲལ་བའི་འཇིང༌༎ མདོ་དང་རྒྱུད་སྡེའི་བང་རིམ་རྣམ་བཀྲ་འཆི་མེད་རི་བོ་ནོར་
རྒྱས་ཀྱི༎ རྣམ་དཔྱོད་ལང་ཚོས་གསལ་བར་འཁྱུད་གང་བརྩོན་པའི་དཔུང་གིས་བསྲུབས་པ་
ལས༑༑ གསལ་བར་འོངས་སོ་འོད་སྟོང་ལྡན་འདིས་ས་གསུམ་འགྲོ་བའི་སྣང་བྱེད་ཉིད༎ གང་
ཞིག་ཤར་ན་ལོག་སྨྲ་འབྱུང་པོའི་བྱ་རྣམས་ལོང་འགྱུར་ཕྲག་དོག་ཅན་རྣམས་སྲེག་པར་བྱེད༎
དོན་གཉེར་རེ་བའི་འབྲས་བུ་སྨིན་བྱེད་སྐལ་བཟང་ལུས་སྐྱེས་ལྗོན་ཤིང་གཡོ་བའི་གར་བྱེད་ལ༎
གཟུར་གནས་མཁས་རྣམས་མཆོག་ཏུ་རང་འགྱུར་ཆོས་ཀྱི་སྤྱན་ནི་པདྨའི་འདབ་ལྟར་རྒྱས་པར་
བྱེད༑༑ ཐུབ་བསྟན་ནོར་འཛིན་དགའ་མའི་བཞིན་རས་ས་གསུམ་འགྲོ་ལ་ཅིག་ཅར་ཉིད་དུ་སྣང་
བར་བྱེད༎ ཡིད་ཆེས་ཁུངས་ཀྱི་གངས་རི་ལས་འོངས་ཤིང༌༎ རང་བཟོའི་རྙོག་བྲལ་རིགས་པའི་
རླབས་འཕྲེང་ཅན༎ རྣམ་མང་ལུང་གི་ལྦུ་བའི་འཛུམ་དཀར་མ༎ དག་བྱེད་རྒྱུན་གསུམ་ལྡན་
པ་འདི་ཡིན་ནོ༎ མདོ་རྒྱུད་གསུང་རབ་དགོངས་དོན་ཕལ་མོ་ཆེ༎ བློ་བཟང་རྒྱལ་བའི་ཉི་མས་

རྗེས་སུ་ཡི་རང་བའི་ལེའུ་བཤད་པ།
381
གསལ་མཛད་ནས༎ མཆོག་ཏུ་གཏིང་དཔག་དཀའ་བའི་རྒྱུད་འདི་ཡི༎ རྣམ་འགྲེལ་བགྱིད་པ་
བདག་ལ་བགོ་སྐལ་མཛད༎ འདོད་རྒུའི་འབྱུང་གནས་དབང་གི་རྒྱལ་པོ་ནི༎ དམུས་ལོང་ལག་
ཏུ་གྱི་ནར་འཁྱམས་པ་བཞིན༎ གངས་རིའི་ཁྲོད་འདིར་སྙིང་པོའི་རྒྱུད་འདི་ལ༎ ཁྱིམ་པའི་བཀླག་
ཆོས་ཙམ་དུ་འདུ་ཤེས་པ༎ མ་བཟོད་བསྐལ་པར་གང་གི་མཚན་ཙམ་ཡང༌༎ རྙེད་དཀའ་སེམས་
འགྲེལ་སྐོར་གསུམ་བདུད་རྩིའི་ཆུས༎ བྱི་དོར་མཆོག་ཏུ་བགྱིས་ཏེ་ཐུབ་བསྟན་གྱི༎ གཞལ་མེད་
མངོན་དགའི་ཏོག་ཏུ་བདག་གིས་བཀོད༎ སར་གནས་དཔའ་བོ་རྣམས་ཀྱི་སྤྱོད་ཡུལ་ལ༎ བློ་
དམན་བདག་འདྲའི་བྱིས་པས་རྣམ་དཔྱད་པས༎ ནོངས་པར་གང་གྱུར་བསམ་པ་ཐག་པ་ཡིས༎
སྒྲིབ་བྲལ་ཆོས་ཀྱི་སྤྱན་ལྡན་རྣམས་ལ་འཆགས༎ འདིར་འབད་ལས་བྱུང་རྣམ་དཀར་ཟླ་ཤེལ་
ནི༑༑ འགྲོ་ཀུན་ཡིད་ཀྱི་ཀུན་གསལ་མཛེས་མའི་ངོས། སྲིད་དང་ཞི་བའི་མུན་པ་ཀུན་འཇོམས་
ཤིང་༑༑ ཀུན་མཁྱེན་བདུད་རྩིའི་འོད་ཀྱིས་སྣང་བྱེད་ཤོག །བདག་ཀྱང་དེང་ནས་ཚེ་རབས་ཐམས་
ཅད་དུ༎ ཟབ་ལམ་བདུད་རྩིའི་དགའ་སྟོན་འདིས་འཚོ་ཞིང༌༎ མི་ནུབ་བསྟན་པའི་རྒྱལ་མཚན་
བསྒྲེང་བ་ལ༎ ཆོས་རྒྱལ་རིགས་ལྡན་རྣམས་དང་མཚུངས་པར་ཤོག །དབྱིག་གི་བློ་གྲོས་མ་འདི་
འཇིག་རྟེན་གྱི༎ མངལ་ཁུར་འཛིན་པའི་བརྩོན་པ་མི་འདོར་བ༎ དེ་སྲིད་ལེགས་བཤད་མཆོག་
འདིས་འགྲོ་བ་ལ༎ ལམ་བཟང་སྣང་བ་འདོད་རྒུར་སྦྱིན་གྱུར་ཅིག །རྒྱུད་ཐམས་ཅད་ཀྱི་རྒྱལ་པོ་
མཚན་ཡང་དག་པར་བརྗོད་པའི་རྒྱ་ཆེར་བཤད་པ་རྡོ་རྗེའི་རྣལ་འབྱོར་གྱི་དེ་ཁོ་ན་ཉིད་སྣང་བར་
བྱེད་པའི་ཉི་མ་ཆེན་པོ་ཞེས་བྱ་བ་འདི་ནི། བྲག་དཀར་ནས་ནང་སོ་ཆོས་རྒྱལ་ཆེན་པོ་སྲི་ཆོད་
རྒྱལ་པོ་བའི་བཀས་ལེགས་པར་བསྐུལ་ཞིང༌། བསྟན་པའི་སྦྱིན་བདག་ནང་སོ་ཆོས་མཛད་ཆོས་
རྒྱལ་བ་འཁོར་དང་བཅས་པས་མཐུན་པའི་རྐྱེན་ལེགས་པར་སྦྱར་བ་ལ་བརྟེན་ནས། མདོ་དང་
རྒྱུད་སྡེའི་ཆོས་ཚུལ་མཐའ་དག་ལ་འདོད་རྒུར་སྤྱོད་པའི་བློ་གྲོས་ཀྱི་སྣང་བ་ཅན་ཤཱཀྱའི་དགེ་སློང་
དགེ་འདུན་རྒྱ་མཚོ་དཔལ་བཟང་པོ་ཞེས་བྱ་བས། མཉམ་མེད་ཤཱཀྱའི་རྒྱལ་པོ་འཁྲུངས་ནས་ལོ་
ཉིས་སྟོང་དང་བཞི་བརྒྱ་རེ་གསུམ་འདས་ཤིང༌། མེ་མཁའ་རྒྱ་མཚོ་ལ་འདས་ལོ་དྲུག་ཅུ་སྐོར་

382
འཕགས་པ་འཇམ་དཔལ་གྱི་མཚན་ཡང་དག་པར་བརྗོད་པའི་རྒྱ་ཆེར་བཤད་པ།
བདུན་དང༌། ལོ་ཉག་མ་དྲུག་བསྲེས་པའི་ཁྲག་སྐྱུག་གི་ཟླ་བའི་ཕྱོགས་དང་པོའི་རྒྱལ་བ་གསུམ་པ་
ལ་འཕྱོས་རྒྱལ་མཚན་རྩེའི་དབེན་གནས་སུ་རྫོགས་པར་སྦྱར་བའི་ཡི་གེ་པ་ནི་རྣམ་དཔྱོད་ཡངས་
པའི་མིག་ཅན་རི་བོ་བདེ་ཆེན་པ་འཇམ་དབྱངས་བློ་གྲོས་ཞེས་བྱ་བས་བགྱིས་པ་འདིས་ཀྱང་
རྒྱལ་བའི་བསྟན་པ་རིན་པོ་ཆེ་དར་ཞིང་རྒྱས་ལ་ཡུན་རིང་དུ་གནས་པར་བྱེད༌ནུས༌པར༌གྱུར༌ཅིག
ཡེདྷརྨཱཧེཏུ པྲབྷཝཱཧེཏུནྟེཥཱནྟཐཱགཏོཧྱཝདཏ། ཏེཥཱཉྩཡོནིརོདྷཨེཝཾཝཱདཱིམཧཱཤྲམཎཿ།
སརྦམངྒལམ༎ ༎

ク
3
e
५
6
لد